b'\n_START_ARTICLE_\nFriedrichshain-Kreuzberg\n_START_PARAGRAPH_\nFriedrichshain-Kreuzberg on yksi Berliinin 12 hallintoalueesta (saks. Bezirk), joilla on oma, paikallisvaaleissa valittu hallintonsa ja rajoitettu itsem\xc3\xa4\xc3\xa4r\xc3\xa4\xc3\xa4misoikeus. Se luotiin vuonna 2001 liitt\xc3\xa4m\xc3\xa4ll\xc3\xa4 yhteen silloiset hallintoalueet Friedrichshain ja Kreuzberg, jotka jatkavat nykyisen hallintoalueen alaisina kaupunginosina (saks. Ortsteil). Friedrichshain-Kreuzbergin pinta-ala on 20,2 neli\xc3\xb6kilometri\xc3\xa4. Vuoden 2016 kes\xc3\xa4kuun lopussa sen asukasluku oli 281\xc2\xa0076 ja asukastiheys 13\xc2\xa0819 as./km\xc2\xb2.'